《虎号南山》
宋代·黄庭坚

一章
虎号南山，北风雨雪。
百夫莫为，其下流血。
相彼暴政，几何不虎。
父子相戒，是将食汝。
二章
伊彼大吏，易我鳏寡。
矧彼小吏，取桎梏以舞。
念昔先民，求民之瘼。
今其病之，言置於壑。
三章
出民于水，惟夏伯禹。
今俾我民，昏垫平土。
岂弟君子，伊我父母。
不念赤子，今我何怙。
呜呼旻天，如此罪何苦。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。